KOSIT

KOSIT (obchodné meno: KOSIT, a.s.), je spoločnosť zaoberajúca sa zberom a spracovaním odpadu. Spoločnosť vlastní jedno zariadenie na energetické využitie odpadov, má 13 dcérskych spoločností a zamestnáva 700 pracovníkov. Svoje služby poskytuje 220 komunálnym zákazníkom a zhruba 2000 podnikateľským subjektom.

Podnik prevádzkuje 26 tisíc kontajnerov, 242 áut a zhodnotí 195 000 ton odpadu ročne. Ďalej vyprodukuje maximálne 48 000 MWh elektrickej energie, ktorá slúži pre 20 000 domácností. V zime zabezpečuje vykurovanie pre 2 400 domácností.

 Kompetencie a charakteristika 
náhľad|vľavo|Podnikové vozidlo, slúžiace na odvoz odpadu (Hlavná ulica, Košice)
Spoločnosť spravuje okrem odpadového hospodárstva aj časť správy zelene a zimnú údržbu komunikácií v Košiciach. Celkovo patrí do správy spoločnosti viac ako 657 kilometrov komunikácií. Na údržbu ciest mala spoločnosť v roku 2020 vyhradených 3,4 milióna €.

V roku 2017 spoločnosť zhodnotila vyše 223 000 ton odpadu. Z odpadu prostredníctvom zariadenia na energetické zhodnocovanie odpadov, vyprodukovala 45 GWh elektrickej energie a 150 000 GJ tepla. Týmto spôsobom spoločnosť dodala teplo pre viac ako 2 400 domácností, a elektrickú energiu pre 19 200 domácností.

V septembri 2018 bola spoločnosť zaradená do Združenia európskych spaľovní odpadu (CEWEP). KOSIT sa tak stal prvým členom tohto združenia, pochádzajúcim zo Slovenska.

V júni 2018 v súvislosti so znížením množstva skládkovaného odpadu vyplývala pre všetky mestá povinnosť zabezpečiť obyvateľom kompostovacie zásobníky. Po zmene Všeobecne záväzného nariadenie mesta Košice č. 168, sa začalo z projektom, ktorý umožňuje vlastníkom rodinných domov, požiadať si o bezplatný kompostér. Dodávateľom kompostérov sa stala spoločnosť KOSIT.

 Zberné dvory 
KOSIT v Košiciach prevádzkuje šesť zberných dvorov, v týchto mestských častiach: Juh, Západ, Staré Mesto, Ťahanovce, Šaca a Nad jazerom.

 Referencie 

 Externé odkazy 
 Oficiálna stránka spoločnosti

Kategória:Podniky v Košiciach
Kategória:Podniky na Slovensku
Kategória:Podniky založené v 2001